Durbaş (Təkab)

Durbaş () — İranın Qərbi Azərbaycan ostanının Tikantəpə ərazisinə daxil olan kənd.

Etimologiyası
Bu kəndin adı Azərbaycan dilindəki dur (dayan, qalx) və baş (üst, yuxarı, yüksək, hündür) sözlərinin birləşməsindən əmələ gəlmişdir. Bu isə kəndin yüksək yerdə yerləşməsi ilə əlaqədardır.

Coğrafiya
Durbaş kəndi Təkab bölgəsinin cənub-şərqində yerləşir. Sabil, Qırxlı və Tamay kəndləri ilə həmsərhəddir. Kənd dağlıq ərazidə yerləşdiyindən qışı çox qarlı və soyuq keçir.

 Əhalisi 
2006-cı il məlumatına görə kənddə 1.067 nəfər yaşayır (231 ailə). Durbaşlıların çoxu demək olar ki müxtəlif şəhərlərə o cümlədən Tikantəpə, Zəncan, Urmiya,Təbriz, Tehran və Kərəc kimin şəhərlərə köçmüşlər. Təxminən 10.000 nəfərə yaxın Durbaşlı yuxarıda adları çəkilən şəhərlərdə yaşaşayır.
Milli tərkibi
Durbaş kəndində yaşayanların şiə etiqadlı Azərbaycan türklərindən ibarətdirlər. Durbaşlılar Avşar boyundandırlar.

İqtisadiyyat
Bu kənddə yaşayanların əsas gəlir qaynağı əkinçilik, davar saxlamaq və arıçılıqdır. Ancaq son illərdə meyvəçilik də az miqdarda olsa inkişaf etmişdir.

Görməli yerlər
Durbaş kəndinin əsas görməli yerlərindən biri Ənsarlı Xoca Yaqubun türbəsidir. Bununla yanaşı Durbaş qalası və kəndin daxilində köhnə hamam öz mövcudluğunu qoruyur.

Adətlər
 Durbaşlılar yaz fəsilinin sonuncu cümə günündə Xoca Yaqıb türbəsinə gedərək onu ziyarət edirlər. 
 Bu kənddə yaşları 50-dən yuxarı olan kişilərin adının sonuna sayğı və hörmət əlaməti olaraq ka şəkilçisini əlavə  edirlər. Misal: Əlika, Hüseynka və s.

 İstinadlar 

Kateqoriya:Təkab şəhristanının kəndləri